ອົງການອະນາໄມໂລກ ຮຽກຮ້ອງໃຫ້ປະເທດຕ່າງໆ ກະກຽມເພື່ອຮັບມືກັບໂຣກລະບາດ ໃນອະນາຄົດ
ໂຕເລກຫຼ້າສຸດ ຂອງອົງການອະນາໄມໂລກ ສະແດງໃຫ້ເຫັນວ່າ ມີຜູ້ຕິດພະຍາດນີ້ ຫຼາຍກວ່າ 80 ລ້ານກໍລະນີ ຮວມທັງ 1 ລ້ານ 7 ແສນຄົນ ທີ່ເສຍຊີວິດ.
ອົງການອະນາໄມໂລກ ກໍາລັງຮຽກຮ້ອງໃຫ້ປະເທດຕ່າງໆ ກຽມຮັບມືກັບໂຣກລະບາດ ທີ່ອາດບໍ່ສາມາດຫຼີກລ່ຽງໄດ້ໃນອະນາຄົດ ໃນຂະນະທີ່ອົງການດັ່ງກ່າວລະນຶກເຖິງວັນຄົບຮອບຄັ້ງທຳອິດໃນການກຽມພ້ອມຂອງສາກົນເພື່ອຮັບ ມື ກັບໂຣກລະບາດ Lisa Schlein ມີລາຍງານເລື້ອງນີ້ ຈາກນະຄອນເຈນີວາ ດັ່ງໄພສານ ຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ທ່ານເທໂດຣສ ອາດານອມ ເກເບຣເຢຊຸດ (Tedros Adhanom Ghe- breyesus) ຫົວໜ້າອົງການອະນາໄມໂລກ ກ່າວວ່າ: ໃນຖະແຫຼງການທາງວີດີໂອ ເພື່ອເປີດຕົວວັນກຽມພ້ອມຂອງສາກົນເພື່ອຮັບມືກັບໂຣກລະບາດ ຫົວໜ້າອົງການອະນາໄມໂລກ ທ່ານເທໂດຣສ ອາດານອມ ເກເບຣເຢຊຸດ ຫົວໜ້າອົງການອະນາໄມໂລກ ໄດ້ເຕືອນປະເທດຕ່າງໆກ່ຽວກັບຄວາມບໍ່ພຽບພ້ອມ ໃນການຮັບມືກັບໂຣກລະບາດຊະນິດນຶ່ງໄປສູ່ການຮັບມືກັບອີກຊະນິດນຶ່ງ ໃນຂະນະທີ່ບໍ່ໄດ້ມີການກະກຽມ ແລະປ້ອງກັນ ບໍ່ໃຫ້ໂຣກລະບາດເກີດຂຶ້ນ ທ່ານເອີ້ນເຫດການດັ່ງກ່າວວ່າ ສາຍຕາສັ້ນທີ່ເປັນອັນຕະລາຍ ນຶ່ງປີ ຫຼັງຈາກໄດ້ມີການພົບເຫັນ ທີ່ເມືອງວູຫານ ໃນປະເທດຈີນ ໄວຣັສໂຄໂຣນາ ກໍໄດ້ແຜ່ລະ ບາດ ຢ່າງກວ້າງຂວາງ ແລະມີຜົນກະທົບຕໍ່ສຸຂະພາບຂອງຜູ້ຄົນຢູ່ໃນທົ່ວໂລກແລະຄວາມຢູ່ດີກິນດີທາງດ້ານເສດຖະກິດແມ່ນໄດ້ຮັບຄວາມເສຍຫາຍຢ່າງຮ້າຍແຮງ ໂຕເລກຫຼ້າສຸດຂອງອົງການອະນາໄມໂລກ ສະແດງໃຫ້ເຫັນວ່າ ມີຜູ້ຕິດພະຍາດນີ້ຫຼາຍກວ່າ 80 ລ້ານກໍລະນີ ຮວມທັງ 1 ລ້ານ 7 ແສນຄົນທີ່ເສຍຊີວິດ ເຖິງແມ່ນໄດ້ມີສະຖິິຕິທີ່ໜ້າສະຫຼົດໃຈດັ່ງກ່າວກໍຈິງ ແຕ່ການພັດທະນາຢາວັກຊີນທີ່ມີປະສິດທິຜົນແລະປອດໄພ ພວມພາໃຫ້ມີຄວາມຫວັງວ່າໂຣກລະບາດໂຄວິດ-19 ຈະຖືກຈັດໃຫ້ເຂົ້າໄປຢູ່ໃນປື້ມປະຫວັດສາດ ໃນອີກສອງສາມເດືອນຂ້າງໜ້ານີ້ ໃນຂະນະທີ່ທ່ານເທໂດຣສ ມີຄວາມຫວັງແບບດຽວກັນນີ້ ແຕ່ທ່ານກໍໄດ້ແນະນຳໃຫ້ຜູ້ຄົນ ຫຼຸດຄວາມເຫັນໄປໃນແງ່ດີ ຂອງພວກເຂົາເຈົ້າລົງ ທ່ານເທໂດຣສ ກ່າວກ່ຽວກັບເລື້ອງນີ້ຕື່ມວ່າ: ຫົວໜ້າອົງການອະນາໄມໂລກກ່າວວ່າ ມີທາງດຽວເທົ່ານັ້ນທີ່ຈະເອົາຊະນະໂຣກບາດທີ່ພວມເກີດຂຶ້ນໃນເວລານີ້ ແລະການກະກຽມສຳລັບຄັ້ງຕໍ່ໄປ ກໍແມ່ນຫໃຫ້ທຸກໆປະເທດເຮັດວຽກຮ່ວມກັນດ້ວຍຄວາມຈິງໃຈແລະຄວາມສາມັກຄີິເປັນນ້ຳນຶ່ງໃຈດຽວກັນ ທ່ານກ່າວຕື່ມວ່າ ນີ້ແມ່ນໝາຍຄວາມວ່າ ໃຫ້ມີສ່ວນພົວພັນ ແລະໃຫ້ການເຄົາລົບເຖິງຄວາມຈຳເປັນຂອງທຸກໆປະເທດ ທັງຮັ່ງມີແລະທຸກຍາກກໍບໍ່ຕ່າງຫຍັງກັນ